**Transpordiamet Teie  06.01.2025 kiri nr 5.1-5/25/252-1.**

**Liikluskoolitajate Liidu sisend liiklusohutusprogrammi 2026-2035**

Liikluskoolitajate Liit on tuvastanud mootorsõidukijuhtide ettevalmistuse ja eksamineerimise valdkonnas järgmised probleemid:

* **Õigusaktide vastuolud:** Kehtivad regulatsioonid on kohati omavahel vastuolus ja käsitlevad samu aspekte erinevalt, mis tekitab segadust ja tõlgendamisruumi.
* **Tõlgenduste erinevused:** Õpetajad ja eksamineerijad tõlgendavad reegleid erinevalt, mis toob kaasa ebajärjekindlust nii õpetamises kui ka eksamineerimises.
* **Motivatsiooni puudumine:** Juhikoolituse nõuded on osaliselt arusaamatud, mistõttu ei ole õppijad ega koolitajad motiveeritud neid järgima või järgitakse neid pealiskaudselt.

**Liikluskoolitajate Liidu ettepanek:**

Mootorsõidukijuhi ettevalmistamist ja eksamineerimist ning õpetajate koolitamist puudutavaid määruseid ja liiklusseadust tuleks muuta, lähtudes järgmistest põhimõtetest:

**1. Kompetentsipõhine lähenemine:**

* Mootorsõidukijuhi kvalifikatsiooni nõuded tuleks sõnastada hinnatavate kompetentsidena.
* Eksamineerimist reguleeriv hindamisstandard peaks määratlema konkreetsed tegevused ja hindamiskriteeriumid. Eksamil tuleks hinnata vaid standardis toodud oskusi, teadmisi ja hoiakuid.

**2. Selged õppekavad:**

* Autokoolide õppekavad peaksid lähtuma kvalifikatsiooninõuetes kirjeldatud kompetentsidest, tagades, et õpetajad, õpilased ja eksamineerijad töötavad ühtsete põhimõtete järgi.

**3. Nõuete miinimum:**

* Regulatiivsed nõuded tuleks sõnastada miinimumnõuetena, keskendudes ainult hädavajalikule ja kontrollitavale.
* Nõuete täitmise eest vastutab ja rahastab õppija, seega peavad kõik kehtivad nõuded olema põhjendatud ja vajalikud.

**4. Juhtimisõiguse taotlemise protsess:**

* **Kompetentside hindamine:** Juhtimisõiguse saamise eelduseks peaks olema pädevuste hindamine, mitte kohustuslik koolituse läbimine. See võimaldaks õppijal valida endale sobiva õppemeetodi (autokool, e-õpe, iseseisev õppimine).
* **Järelevalve:** Kõrgetele nõuetele õpetajatele ja autokoolidele peab kaasnema tõhus järelevalve. Ilma sisulise kontrollita ei ole tagatud õigusaktide nõuete täitmine.

**5. Liiklusseaduse ametlikes tõlgetes** kasutatud mõistete ühtlustamine ja tõlkevigade parandamine.

**6. Teaduspõhisus –** on vaja olemasolevetele andmetele tuginedes analüüsida mootorsõiduki juhtide koolitust ja eksamineerimist puudutavate sekkumiste mõju.

**Muudatuste üldised põhimõtted:**

* **Minimaalne, kuid tõhus regulatsioon:** Rakendada tuleks ainult eesmärgi saavutamiseks hädavajalikke ja kontrollitavaid nõudeid.
* **Terviklik ülevaatus:** Arvestades praeguseid probleeme, on vajalik määruste terviklik ja süstemaatiline ülevaatus.
* **Teaduspõhisus**

**Ettepanek:** Moodustada valdkonna osapoolte esindajatest töörühm regulatsioonide uuendamiseks. Liikluskoolitajate Liit on valmis osalema edasistes aruteludes ja panustama regulatsioonide uuendamisse.

Lisame sellele kirjale ka 21. oktoobril 2024 toimunud Kliimaministeeriumi, Transpordiameti ja Liikluskoolitajate liidu kohtumisel esitletud materjalid.

Lugupidamisega,

Liikluskoolitajate Liidu juhatus